Pikslilugejatele olgu kiirelt ära öeldud, et neid va pisilasi on, nagu Pentax K-x'il, 12,4 miljonit. Sensori tundlikkuste rida on aga teinud sammu ülespoole  ning pildistamisel on võimalik tegutseda vahemikus ISO200-12800. Kel kombeks puhta pimedas ringi kolistada, saab menüüst lubada ka ISO25600 kasutamise. Pildiprotsessoriks on tuntud-teatud Prime II, kuid katik on kiirem kui K-x'il ning sarivõttekiiruseks pakutakse suisa 6 kaadrit sekundis. Vahemälu mahtugi on suurendatud ning kui K-x puhver täitub 15-17 kaadriga, siis K-r suudab tulistada keskmiselt ca. 25-26 kaadrit enne kui pildiinfot kaardile ringi kantima hakkab.